ซื้อยาแก้ตกขาวจากเชื้อรา มาสอด แบบ 1 เม็ด พอตอนสาย ช่วง11 โมง ยาไหลออกมาเป็นก้อน ถ้าเป็นแบบนี้ยาละลายรึยังอะ
สวัสดีค่ะ การใช้ยาสอดนั้น ควรใช้ก่อนนอน เพื่อไม่ให้ตัวยาหรือเม็ดยาไหลออกจากช่องคลอดเร็วไป ดังนั้นหากสอดยาแล้วไม่ได้นอน แล้วยาที่ไหลออกมายังคงมีลักษณะเป็นเม็ดอยู่ แสดงว่ายาอาจยังละลายไม่หมด ซึ่งอาจมีผลต่อประสิทธิภาพของการรักษาได้ เพราะโดยปกติ เมื่อนำยาสอดเข้าช่องคลอดแล้ว ตัวยาจะเกิดการละลายตัว เพื่อฆ่าเชื้อในช่องคลอด เมื่อปนสารคัดหลั่งจากช่องคลอด ก็จะกลายเป็นน้ำไหลออกมาได้ โดยมากมักเห็นเป็นลักษณะเหมือนแป้งสีขาวดังนั้น ควรสังเกตว่าหลังจากใช้ยาสอดไปแล้ว อาการที่เป็นอยู่หายหรือไม่ หากยังไม่หาย ก็ควรใช้ยาสอดซ้ำอีก แต่หากยังไม่เคยได้รับการวินิฉัยจากแพทย์ว่าอาการที่เป็นอยู่เกิดจากโรคอะไร แนะนำควรไปพบแพทย์เพื่อวินิจฉัยและรับการรักษาที่ตรงกับโรคค่ะ